ปัจจัยความเสี่ยง

สืบเนื่องจากการที่กรมโยธาธิการได้ปิดแพขนานยนต์บริเวณท่าหัวรอเพื่อทำการก่อสร้างสะพานข้ามแม่น้ำเจ้าพระยาซึ่งรถบรรทุกสินค้าขนาดใหญ่
รถตู้คอนเทนเนอร์ และรถบรรทุกพ่วงใช้เป็นเส้นทางหลัก
ในการขนส่งสินค้าจากภาคใต้และภาคกลางแถบจังหวัดกาญจนบุรี ราชบุรี นครปฐม และอื่นๆ
เข้ามาป้อน ให้แก่โรงงานอุตสาหกรรม หรือไปยังท่าเทียบเรือแถบสมุทรปราการ
เพื่อให้การขนถ่ายขึ้นเรือเดินสมุทรได้รับความสะดวกยิ่งขึ้น
โครงการก่อสร้างสะพานข้ามแม่น้ำเจ้าพระยาบริเวณนี้เริ่มตั้งแต่เดือนสิงหาคม 2545
และคาดว่าจะเสร็จสมบูรณ์ภายในปี 2548 ซึ่งจะทำให้การคมนาคมขนส่งได้รับความสะดวกมากขึ้น
ในช่วงระหว่างทำการก่อสร้างรถบรรทุกสินค้าต้องเลี่ยงเส้นทางไปใช้แพขนานยนต์บริเวณแถบป้อมพระจุลจอมเกล้าข้ามมายังฝั่งพระประแดงเพื่อใช้เส้นทางถนนปู่เจ้าสมิงพรายในการลำเลียงขนส่งสินค้ากระจายไปยังสถานที่ต่างๆ
ทั้งในจังหวัดสมุทรปราการ กรุงเทพมหานคร หรือภาคต่างๆ ของประเทศต่อไป
โครงการดังกล่าวส่งผลกระทบ มายังบริษัทด้วยเช่นกัน
เนื่องจากโรงงานน้ำตาลในภาคกลางต้องเสียค่าใช้จ่ายในการขนส่งสินค้าเพิ่มขึ้นประกอบกับในปี
2546
ทางราชการได้ออกประกาศจำกัดพิกัดน้ำหนักรถบรรทุกสินค้าและจำกัดเวลาวิ่งในช่วงเวลาเร่งรีบของรถบรรทุกสินค้าเขตพื้นที่
113 ตารางกิโลเมตร บริเวณรอบในของกรุงเทพมหานคร
ข้อกำหนดต่างๆทางกฎหมายที่กล่าวข้างต้นทำให้ผู้ประกอบการขนส่งต้องประสบปัญหาด้านค่าใช้จ่ายและจำนวน
รถบรรทุกสินค้า
ที่ต้องหาเพิ่มขึ้นเพื่อบรรทุกสินค้าตามจำนวนที่ได้รับมอบหมายไปยังจุดหมายปลายทางให้ทันกำหนดเวลา

ในส่วนของบริษัทฯ
ได้วางแผนป้องกันความเสี่ยงโดยปรับปรุงระบบการบริการเพื่อให้มีความรวดเร็วยิ่งขึ้น
นอกจากนี้ยังมีการปรับเวลาการทำงานของพนักงานโดยลดจำนวนพนักงานในช่วงกลางวันลงและเพิ่มจำนวนพนักงานโดยขยายเวลาการรับสินค้าในช่วงกลางคืนออกไป
เพื่อลดปัญหาด้านการจราจรในช่วงกลางวันและสามารถให้รถบรรทุกสินค้าได้ส่งมอบสินค้าและกลับไปรับสินค้ารอบใหม่ได้ภายในวันเดียวกัน

อย่างไรก็ตามการปรับปรุงต่างๆ
ไม่ว่าจะเป็นระบบการทำงานหรือการปรับเวลาทำงานของพนักงานบริษัทฯ
ดำเนินการโดยพิจารณาการทำงานของพนักงานโดยไม่ให้ขัดต่อข้อกำหนดของกฎหมายแรงงานและคำนึงถึงผลกระทบที่จะเกิดต่อลูกค้าหรือด้านผู้ประกอบการขนส่งให้น้อยที่สุดทั้งนี้เพื่อให้เกิดผลประโยชน์
สูงสุดต่อทุกฝ่าย

บริษัท ไทยชูการ์ เทอร์มิเนิ้ล จำกัด (มหาชน) จดทะเบียนเมื่อปี 2519 และในปี 2537
ได้แปรสภาพเป็นบริษัทมหาชน เลขทะเบียนที่ บมจ.416 เมื่อวันที่ 17 พฤษภาคม 2537
โดยมีพื้นที่ทำการ 124 ไร่ 98 ตารางวา ให้บริการลูกค้าด้านต่างๆ คือ ท่าเทียบเรือ 3 ท่า
โกดังเก็บสินค้า 39 หลัง ถังเก็บกากน้ำตาล จำนวน 6 ถัง สินค้าหลักที่ใช้บริการได้แก่
น้ำตาลทราย กากน้ำตาล ข้าวสาร น้ำมันพืช และพืชผลทางเกษตรอื่นๆ
นับว่าเป็นคลังสินค้าที่ให้บริการรับฝากและขนถ่ายสินค้าน้ำตาลที่ใหญ่ที่สุดในแถบจังหวัดสมุทรปราการ

บริษัทฯ ดำเนินธุรกิจที่มีความเกี่ยวเนื่องกับบริษัทย่อย ได้แก่

1.  บริษัท ที เอส คลังสินค้า จำกัด (TS) ประกอบธุรกิจประเภทคลังสินค้าตั้งขึ้นในปี 2530
    โดยรับฝากสินค้าน้ำตาลทรายดิบ น้ำตาลทรายขาว
    ที่ฝากเก็บในลักษณะบรรจุกระสอบและเทกอง

2.  บริษัท ไทยชูการ์แอสเซ็ท จำกัด (TSA) มีคลังสินค้าให้บริษัท ที เอส คลังสินค้า จำกัด
    เช่าเพื่อรับฝากสินค้า

3.  บริษัท ไทยชูการ์อินเตอร์เทรด จำกัด (TSI) มีคลังสินค้าให้บริษัท ที เอส คลังสินค้า จำกัด
    เช่าเพื่อรับฝากสินค้า

4.  บริษัท ไทยชูการ์พรอพเพอร์ตี้ จำกัด (TSP) มีคลังสินค้าให้บริษัท ที เอส คลังสินค้า
    จำกัดเช่าเพื่อรับฝากสินค้า

การถือหุ้นของบริษัทในบริษัทย่อย

3.40% 61.32% 61.30% 61.32%

20.56% 16.31% 17.01% 16.25%

6.04% 22.37% 21.69% 16.25%

การเปลี่ยนแปลงในปีที่ผ่านมา

ที่ประชุมคณะกรรมการครั้งที่ 9/2546 เมื่อวันที่ 25 กันยายน 2546
มีมติให้นำเสนอผู้ถือหุ้นเพื่อขออนุมัติเปลี่ยนแปลงมูลค่าหุ้นที่ตราไว้ของหุ้นสามัญจากมูลค่าหุ้นละ 10.-
บาท (สิบบาท) เป็นมูลค่าหุ้นละ 1.- บาท (หนึ่งบาท)
และแก้ไขหนังสือบริคณห์สนธิของบริษัทเพื่อให้สอดคล้องกับการเปลี่ยนแปลงมูลค่าหุ้น และ
ที่ประชุมวิสามัญผู้ถือหุ้นครั้งที่ 1/2546 เมื่อวันที่ 30 ตุลาคม 2546
มีมติเป็นเอกฉันท์อนุมัติให้เปลี่ยนแปลง
มูลค่าหุ้นโดยได้ดำเนินการจดทะเบียนแก้ไขหนังสือบริคณห์สนธิไว้ต่อ กรมพัฒนาธุรกิจการค้า
กระทรวง-พาณิชย์ เมื่อวันที่ 13 พฤศจิกายน 2546
และได้รับอนุมัติจากตลาดหลักทรัพย์แห่งประเทศไทย ให้ทำการ ซื้อขายหุ้นของบริษัทฯ
ตามมูลค่าใหม่ได้ตั้งแต่วันที่ 21 พฤศจิกายน 2546 เป็นต้นไป

ความสัมพันธ์ระหว่างลูกค้ากับบริษัทและบริษัทย่อย

การประกอบธุรกิจของบริษัทและบริษัทย่อยจะสอดคล้องและเอื้อประโยชน์กันในเชิงยุทธศาสตร์บริษัทย่อยทำธุรกิจทดแทนส่วนที่ไม่ใช่ธุรกิจหลักของบริษัททั้งนี้เพื่อให้เกิดความคล่องตัวในการดำเนินธุรกิจอย่างครบวงจร
โดยจะมีการร่วมกันพิจารณาวางแผนธุรกิจและวิธีการเชื่อมโยงกับธุรกิจของบริษัทและ บริษัทย่อย
โดยมุ่งใช้ทรัพยากร อุปกรณ์เครื่องมือและช่องทางต่างๆ
ของบริษัทที่มีอยู่ให้เกิดประสิทธิภาพสูงสุดและไม่มีการดำเนินงานที่ซ้ำซ้อนกัน

เนื่องจากกิจการคลังสินค้า มีข้อจำกัดในการดำเนินธุรกิจค่อนข้างมาก เช่น รายได้หลักจะต้องเป็น
รายได้จากการรับฝากสินค้า ดังนั้นทรัพย์สินอันได้แก่
อาคารคลังสินค้าที่บริษัทย่อยถือครองอยู่เป็นคลังสินค้าประเภทเทกองเพียงอย่างเดียว
บริษัทย่อยจึงได้เช่าเหมาโกดังบางหลังจากบริษัทแม่เพื่อรับฝากสินค้าชนิดบรรจุกระสอบ
ส่วนรายได้หลักของบริษัทแม่คือ รายได้จากการให้บริการขนถ่ายสินค้า ค่าเช่าโกดัง ค่าเทียบท่าเรือ
ค่าชั่งน้ำหนัก ค่านำสินค้าผ่านท่า และอื่นๆ ดังนั้นความสัมพันธ์ของกลุ่มกิจการจึงเป็นลักษณะพึ่งพากัน
ทั้งนี้เนื่องมาจากข้อกำหนดทางกฎหมายที่ระบุขอบเขตในการดำเนินกิจการ
และยังผูกพันไปถึงความเกี่ยวข้องกันของกรรมการและการถือหุ้นซึ่งจำเป็นจะต้องให้สอดคล้องกับเงื่อนไขควบคุมกิจการคลังสินค้า
ซึ่งกำหนดไว้ว่ากรรมการบริษัทจะต้องถือหุ้นรวมกันไม่น้อยกว่าหนึ่งในห้าของหุ้นทั้งหมด
ดังนั้นกรรมการของบริษัทแม่และบริษัทย่อยเกือบทั้งหมดเป็นกรรมการชุดเดียวกัน
ดังนั้นในส่วนของอำนาจในการควบคุมบริษัท บริษัทย่อย ย่อมถูกควบคุมโดยบริษัทแม่ไปในตัวอยู่แล้ว

ในด้านการประกอบธุรกิจลูกค้าหลักของบริษัทแม่ คือผู้ส่งออกน้ำตาลว่าจ้างบริษัทให้ทำการขนถ่าย
สินค้าที่เก็บไว้ในคลังขึ้นเรือเดินสมุทรเพื่อส่งไปจำหน่ายต่างประเทศ ส่วนลูกค้าอื่นๆ ได้แก่
ลูกค้าเช่าเหมาโกดังเก็บสินค้าซึ่งมีทั้งสินค้าส่งออกและจำหน่ายภายในประเทศ
สำหรับลูกค้าหลักของบริษัทย่อยได้แก่ โรงงานน้ำตาลต่างๆ
ที่นำสินค้ามาฝากในคลังสินค้าเพื่อรอการส่งมอบโดยผ่านผู้ส่งออกซึ่งเป็นลูกค้าหลักของบริษัทแม่
แจ้งเรือมารับสินค้า บริษัทแม่จะเป็นผู้ดำเนินการขนถ่ายสินค้าที่บริษัทลูกรับฝากอยู่

ลักษณะโครงสร้างรายได้ของบริษัทและบริษัทย่อยมีความเกี่ยวเนื่องกันในการดำเนินกิจการและ
ต่างฝ่ายต่างเป็นลูกค้าซึ่งกันและกันตามโครงสร้างรายได้ต่อไปนี้

  ------------------------------------------ ----------------------- ------------ -------------------------------- --------------- ---------------- -------- -- -- -- ---------------- -------- -- -- ---------------- --------
  โครงสร้างรายได้ที่เกิดจากการให้บริการในระยะเวลา 3                                                                                                                                                                           
  ปี ของบริษัทฯ และบริษัทย่อย                                                                                                                                                                                                

                                                                     % ของการถือ                                                    2546                               2545                            2544             

  ผลิตภัณฑ์ / บริการ                             ดำเนินการโดย             หุ้นของบริษัทฯ                                                    รายได้            %                 รายได้            %              รายได้            %

  ขนถ่ายและให้เช่าโกดัง                          บมจ.ไทยชูการ์ เทอร์มิเนิ้ล                 รายได้ค่าธรรมเนียมขนถ่ายและค่าบริการ                   94,162,045.00    41.39             104,355,044.26   49.74          104,187,820.46   44.09

  และท่าเทียบเรือ                                                                    ค่าเช่าโกดัง                                        62,273,690.00    27.37             49,970,987.41    23.82          59,606,940.00    25.22

                                                                                  รายได้อื่น                                          19,481,434.11    8.56              23,946,156.20    11.41          11,984,351.74    5.07

                                                                                  รวมรายได้                                         175,917,169.11   77.33             178,272,187.87   84.98          175,779,112.20   74.38

  บริษัทย่อย 1                                                                                                                                                                                                            

  ขนถ่ายและคลังสินค้า                            บจก.ที เอส คลังสินค้า       63.40        รายได้ค่าธรรมเนียมขนถ่ายและค่าบริการ                   8,324,677.95     3.66              8,589,034.79     4.09           11,857,300.85    5.02

                                                                                  ค่าเก็บรักษาสินค้า                                    31,539,748.32    13.86             14,581,016.12    6.95           37,188,920.83    15.74

                                                                                  รายได้อื่น                                          540,768.40       0.24              725,054.27       0.35           278,086.35       0.12

                                                                                  รวมรายได้                                         40,405,194.67    17.76             23,895,105.18    11.39          49,324,308.03    20.88

  บริษัทย่อย 2                                                                                                                                                                                                            

  ให้เช่าคลังสินค้า                               บจก.ไทยชูการ์แอสเซ็ท       61.32        ค่าเช่าโกดัง                                        3,718,750.00     1.63              2,250,000.00     1.07           2,420,000.00     1.02

                                                                                  รายได้อื่น                                          463,034.85       0.20              590,399.67       0.28           835,329.34       0.35

                                                                                  รวมรายได้                                         4,181,784.85     1.84              2,840,399.67     1.35           3,255,329.34     1.37

                                                                                                                                                                                                                       

  บริษัทย่อย 3                                                                                                                                                                                                            

  ให้เช่าคลังสินค้า                               บจก.ไทยชูการ์อินเตอร์เทรด   61.30        ค่าเช่าโกดัง                                        3,841,040.00     1.69              2,654,480.00     1.27           3,410,000.00     1.44

                                                                                  รายได้อื่น                                          152,855.30       0.07              155,590.77       0.07           642,697.86       0.27

                                                                                  รวมรายได้                                         3,993,895.30     1.76              2,810,070.77     1.34           4,052,697.86     1.71

                                                                                                                                                                                                                       

  บริษัทย่อย 4                                                                                                                                                                                                            

  ให้เช่าคลังสินค้า                               บจก.ไทยชูการ์พรอพเพอร์ตี้    61.32        ค่าเช่าโกดัง                                        2,218,560.00     0.98              1,290,240.00     0.62           2,970,000.00     1.26

                                                                                  รายได้อื่น                                          777,526.07       0.34              684,624.81       0.33           951,984.02       0.40

                                                                                  รวมรายได้                                         2,996,086.07     1.32              1,974,864.81     0.94           3,921,984.02     1.66

                                                                                  ยอดรวม                                           227,494,130.00   100.00            209,792,628.30   100.00         236,333,431.45   100.00
  ------------------------------------------ ----------------------- ------------ -------------------------------- --------------- ---------------- -------- -- -- -- ---------------- -------- -- -- ---------------- --------